চাকরি জীবন ভালই কাটছিল। কিন্তু সমস্যার শুরু হল সন্তানের জন্মের পর। বাচ্চাকে সময় দেওয়া ও তার সঙ্গে তাল মিলিয়ে চাকরি চালিয়ে যাওয়া সম্ভব হচ্ছিল না। তাহলে কী করা যায়? কয়েকশো কাপ কফি সহযোগে বেশ কয়েকদিনের আলাপ আলোচনার পর নেহাল আর তাঁর স্বামী ঠিক করলেন, বাচ্চা যতদিন না কিছুটা বড় হচ্ছে ততদিন নেহাল কর্পোরেট জগত থেকে নিজেকে সরিয়ে নেবেন। সময় দেবেন নিজের সন্তানকে। কিন্তু মনেপ্রাণে ব্যবসায়ী নেহাল এভাবে বসে থাকার পাত্রী নন। ফলে শুরু হল ভাইয়ের সঙ্গে বসে মার্কেটপ্লেস মডেলে বাচ্চাদের আসবাব বিক্রির পরিকল্পনা। তবে সে পরিকল্পনা বেশিদূর এগোয়নি। কিন্তু এই মার্কেটপ্লেস মডেলই তাঁকে মনের মতো কাজের ঠিকানা যোগাড় করে দিয়েছিল।